कहा- बेरोजगारी, महंगाई पर केंद्र सरकार को घेरना चाहिए; AAP ने डिग्री दिखाओ कैंपेन शुरू किया
Arvind Kejriwal Aam Aadmi Party Modi Hatao-Desh Bachao Poster (PM Modi Degree) Polical Campaign, शरद पवार ने कहा, 'कुछ लोग नेताओं की शैक्षिक योग्यता के मुद्दे पर समय बर्बाद कर रहे हैं, जबकि ये मुद्दे इंतजार कर सकते हैं। आप विधायक आतिशी ने रविवार को दिल्ली में इस कैंपेन की शुरुआत की। आतिशी ने कहा, "हम आज एक अभियान शुरू कर रहे हैं
अडाणी मुद्दे पर JPC की मांग को बेकार बताने वाले NCP चीफ शरद पवार ने अब PM मोदी की डिग्री विवाद पर अपनी अलग राय दी है। पवार ने कहा कि किसकी क्या डिग्री है ये राजनीतिक मुद्दा नहीं है। बेरोजगारी, महंगाई, कानून व्यवस्था जैसे मुद्दों पर सरकार की आलोचना होनी चाहिए।
डिग्री दिखाने का यह मुद्दा तब उठा, जब गुजरात हाईकोर्ट ने PM के डिग्री सर्टिफिकेट्स की डिटेल मांगने पर CM अरविंद केजरीवाल पर पच्चीस हजार रुपए का जुर्माना लगाया था। इसके बाद आम आदमी पार्टी (AAP)ने रविवार से डिग्री दिखाओ अभियान शुरू किया है।
सोमवार को देश की सभी प्रमुख यूनिवर्सिटी में मोदी हटाओ-देश बचाओ का पोस्टर लगाएगी। हालांकि, आम आदमी पार्टी के इस कैंपेन को किसी और पार्टी का सपोर्ट नहीं मिल रहा है। पढ़ें पूरी खबर...
पवार बोले- ये मुद्दे इंतजार कर सकते हैं...
शरद पवार ने कहा, 'कुछ लोग नेताओं की शैक्षिक योग्यता के मुद्दे पर समय बर्बाद कर रहे हैं, जबकि ये मुद्दे इंतजार कर सकते हैं। देश के सामने इन दिनों इससे ज्यादा महत्वपूर्ण मुद्दे हैं, जिन पर ध्यान देने की जरूरत है। ये मुद्दे ही असल मुद्दे हैं। आज धर्म जाति के नाम पर लोगों में दूरियां पैदा की जा रही हैं। महाराष्ट्र में आज बेमौसम बरसात की वजह से फसलें बर्बाद हो गईं, इस पर चर्चा होना जरूरी है।'
AAP मंत्री आतिशी ने शुरू किया कैंपेन
आप विधायक आतिशी ने रविवार को दिल्ली में इस कैंपेन की शुरुआत की। आतिशी ने कहा, "हम आज एक अभियान शुरू कर रहे हैं। AAP के नेता आपको हर रोज अपनी डिग्री दिखाएंगे। मेरे पास दिल्ली यूनिवर्सिटी से BA और ऑक्सफोर्ड से दो मास्टर डिग्री हैं। ये सभी असली हैं।"
इतना ही नहीं, उन्होंने कहा, 'अभियान के तहत AAP का हर नेता अपनी डिग्री दिखाएगा। मैं सभी नेताओं से, खासकर भाजपा नेताओं से अपनी डिग्री दिखाने के लिए कहना चाहती हूं।'
गोपाल राय बोले- संविधान और लोकतंत्र खतरे में हैं
AAP नेता गोपाल राय ने एक प्रेस कॉन्फ्रेंस के दौरान घोषणा की थी कि मोदी हटाओ-देश बचाओ अभियान से अब छात्रों को भी जोड़ा जाएगा। गोपाल राय ने कहा था- देश का संविधान और लोकतंत्र खतरे में है। इसे बचाना है तो प्रधानमंत्री मोदी को हटाना बहुत जरूरी है। इसलिए पार्टी ने शहीद दिवस पर 'मोदी हटाओ-देश बचाओ' अभियान की शुरुआत का ऐलान किया है।
गोपाल राय ने कहा था कि देश के 22 राज्यों में हिंदी, अंग्रेजी, मराठी, पंजाबी, मलयालम, उड़िया, कन्नड़, बांग्ला, गुजराती, उर्दू और तेलुगु भाषाओं में 'मोदी हटाओ-देश बचाओ' के पोस्टर लगाए जा रहे हैं।
PM मोदी के खिलाफ पोस्टर लगाने पर 36 FIR हुईं थी
दिल्ली में प्रधानमंत्री नरेंद्र मोदी के खिलाफ पोस्टर लगाने के मामले में पुलिस ने 36 FIR दर्ज हुई थीं। दिल्ली पुलिस के मुताबिक 100 में से बाकी FIR दूसरे पोस्टर्स को लेकर दर्ज की गई थीं। सभी केस प्रिंटिंग प्रेस एक्ट और प्रॉपर्टी डिफेसमेंट एक्ट के तहत दर्ज किए गए।
वहीं आम आदमी पार्टी (AAP) के ऑफिस से निकलते हुए एक वैन से भी पोस्टर जब्त किए गए थे। पढ़ें पूरी खबर...
ये खबर भी पढ़ सकते हैं...
दिल्ली के LG बोले- IIT करके भी कुछ लोग अशिक्षित; AAP ने PM की डिग्री पर सवाल उठाया था
दिल्ली के उपराज्यपाल (LG) वीके सक्सेना ने रविवार को मुख्यमंत्री अरविंद केजरीवाल का नाम लिए बिना कहा था कि IIT की डिग्री लेकर भी कुछ लोग अशिक्षित रह जाते हैं। LG का बयान ऐसे समय में आया जब केजरीवाल प्रधानमंत्री नरेंद्र मोदी की डिग्री पर लगातार सवाल उठा रहे हैं। पूरी खबर यहां पढ़ें...